imkanlara malik olmuşdur. Ona görə də belə telefonların artan funksional imkanlarını və hesablama gücünü xüsusi vurğulamaq üçün "smartfon" (ingiliscə: smartphone - ağıllı telefon) termini daxil edilmişdir.
Smartfonlar adi mobil telefonlardan onlarda yetərincə inkişaf etmiş əməliyyat sisteminin olması ilə fərqlənir. Smartfonların əməliyyat sistemləri adi mobil telefonların əməliyyat sistemlərindən fərqli olaraq, kənar gəlişdiricilərə (developer) açıqdır, yəni kənar gəlişdiricilər də smartfonlar üçün proqram təminatı hazırlaya bilər. Əlavə tətbiqi proqramların quraşdırılması smartfonların funksionallığını adi telefonlarla müqayisədə əhəmiyyətli dərəcədə yaxşılaşdırır. Ancaq yeni model mobil telefonlarda da artıq sadələşdirilmiş brauzer və elektron poçtla işləmək üçün vasitələr vardır.
ARAŞDIRAQ -
öyrənək
1.
Ölkəmizdə fəaliyyət göstərən mobil rabitə operatorları haqqında məlumat toplayın. Mətn redaktorunda aşağıdakı formada cədvəl hazırlayın və onu doldurun.

Göstərici | Operator
Təsis tarixi |  |  |
Ana şirkəti |  |  |
Abunəçilərinin sayı |  |  |
Baza stansiyalarının sayı |  |  |

2.
Aşağıdakı şəkli diqqətlə gözdən keçirin və onun nəyi ifadə etməsi haqqında fikirlərinizi söyləyin.
Özünüzü yoxlayın
1. "Mobil rabitə" dedikdə nə nəzərdə tutulur?
2. "Hücrəsəl rabitə" ifadəsi haradan yaranıb?
3. "Baza stansiyası" nədir və hansı funksiyanı yerinə yetirir?
4. Kommutasiya mərkəzinin funksiyaları nədən ibarətdir?
5. Smartfon" nədir və onun adi mobil telefondan əsas fərqi nədədir?