dostluğa qəbul etmək və ya dostluqdan silmək və digər məqsədlərlə yaradılan saytlardır. Sosial şəbəkələrin üstünlüklərindən biri də çoxdan əlaqələri olmayan dostları, qohumları tapmaq imkanının olmasıdır.
Hazırda dünyada ən çox qeydiyyatlı istifadəçisi olan sosial şəbəkələr bunlardır: Facebook, Google+, Tumblr, Twitter, Linkedln.
TARİX
Dünyada ən böyük sosial şəbəkə olan Facebook ("feys-buk" kimi oxunur) 2004-cü il fevralın 4-də Harvard Universitetinin tələbəsi Mark Zukerberq (Mark Zuckerberg) və yoldaşları tərəfindən yaradılıb. Bu sayt sayəsində Mark Zukerberq 23 yaşında dünyanın ən gənc milyarderi olmuşdur.
ADDIM-
ADDIM
"İnternet xidmətləri" mövzusunda təqdimatın hazırlanması
1.
Microsoft PowerPoint (və ya OpenOffıce Impress) proqramını başladın. Proqramın baş pəncərəsi və onunla birlikdə bir slayddan ibarət yeni təqdimat faylı açılacaq. Pəncərənin mərkəzində böyük çərçivədə aktiv slayd yerləşir. Bütün slaydları (indiki və bundan sonra daxil edəcəyiniz yeni slaydları) isə pəncərənin sol hissəsindəki slaydlar sahəsində görmək olar.
2.
Yeddi yeni slayd yaradın.
3.
Birinci slaydı aktivləşdirin. Bu slayd, adətən, təqdimatın titul slaydı olur və burada təqdimatın adı, onun müəllifi kimi məlumatlar yerləşdirilir. Slaydın Click to add title sahəsinə təqdimatın başlığını (İnternet xidmətləri) yazın.
4.
Click to add subtitle sahəsinə özünüz haqqında məlumat yerləşdirin.
5.
İkinic slaydı aktivləşdirin. Bu slaydda "Fəaliyyət" bölümündə verilmiş cədvəl yerləşdiriləcək. Öncə slayd üçün yeni tərtibat (maket) seçin. Bu məqsədlə alətlər panelinin Slides bölümündəki düyməsini çıqqıldadın. Təklif olunan müxtəlif slayd maketlərindən birini, məsələn, Title and Content maketini seçin. Slaydın başlığını və uyğun cədvəli daxil edin.
6.
Haqqında məlumatınız olan 6 İnternet xidmətini müəyyənləşdirin. Üçüncü və sonrakı 5 slaydın hər biri bu xidmətlərdən birinə həsr olunacaq. Üçüncü slaydı aktivləşdirin və onun üçün Content with Caption maketini seçin. Uyğun sahəyə (solda yuxarıda) slaydın başlığını, ondan aşağıdakı sahəyə isə birinci xidmət haqqında məlumatı daxil edin. Sağdakı sahəyə isə mövzu ilə əlaqədar bir şəkil, yaxud video yerləşdirin. Slayda müəyyən dizayn vermək üçün Design menyusunu seçin. Təklif olunan şablonlar üzərində siçanın göstəricisini gəzdirin və variantları bir-bir gözdən keçirin. Bəyəndiyiniz şablonu (məsələn: Flow) seçin.

# Şəbəkə texnologiyaları