nəticəsində kompüterlərin ölçüləri o qədər kiçildi ki, dördüncü nəsil kompüterlərini çox zaman mikrokompüterlər də adlandırırlar. Qiymətləri nisbətən ucuz olduğundan bu nəsil kompüterləri müəssisələrin ayn-ayn şöbələri, laboratoriyaları əldə edə bildi.
Çox böyük inteqral sxemlərə keçid kompüterlərin ölçülərini elə kiçiltdi ki, ayrı-ayrı iş yerlərini onlarla təchiz etmək imkanı yarandı. Həmin vaxtdan yeni termin - fərdi kompüter yarandı.
Ötən dövr ərzində fərdi kompüterlərin özləri də o qədər inkişaf edib ki, onların modellərini bir neçə nəslə ayırmaq olar.
Kompüterlərin beşinci nəsli. Kompüterlərin beşinci nəsli gələcəyin kompüterləridir. Onlar süni intellektə malik olacaqdır. Bu kompüterlər insanların təbii dilini başa düşəcək, informasiyanı əlyazmalardan və ya çap olunmuş mətnlərdən qəbul edib emal edəcək, istifadəçini onun səsindən tanıyacaqdır. Beşinci nəsil kompüterlərdə verilənlərin emalı əvəzinə biliklərin emalı baş verəcək, yəni süni intellektə malik kompüterlər sərbəst surətdə yeni biliklər yaratmağa qadir olacaqdır.
Dünyanın ayrı-ayrı ölkələrində (Yaponiyada, ABŞ-da və s.) bu istiqamətdə tədqiqatlar aparılır. Hazırda insanın səsini tanıyan intellektual sistemlər mövcuddur. Artıq superkompüterlər yaradılmışdır. Hesablamaların paralel aparılmasına görə bu kompüterlərin sürəti adi kompüterlərin sürətindən çox-çox yüksəkdir; məsələn, Çində quraşdırılmış “Sunway TaihuLight” adlanan superkompüterin 40960 prosessoru (cəmi 10.7 milyon nüvə) paralel işləyir. 605 m2 sahəni tutur. Operativ yaddaşının həcmi 1.31 petabayt olan bu superkompüterdən, əsasən, "böyük verilənlər"in analizində istifadə olunur.
Sunway TaihuLight superkompüteri (Çin)