Yarıtoplayıcının (half adder) iki girişi və iki çıxışı olur. Girişlərə toplanması lazım olan iki bit daxil olur. Çıxışlardan biri cəm, o biri köçürmə biti üçündür. Yarıtoplayıcı köçürmə qiymətini formalaşdırsa da, öncəki toplama əməlindən köçürmə bitini götürə bilməz. Köçürmə bitini nəzərə almaqla iki bitin toplanmasını tam toplayıcı yerinə yetirir. Kompüterdə bir yarıtoplayıcını və bir, yaxud bir neçə tam toplayıcını birləşdirməklə birdəfəyə 4 və ya daha artıq biti cəmləmək olar.

Yarıtoplayıcının verdiyi nəticələri
1-ci giriş | 2-ci giriş | Cəm | Köçürmə | Qiymət
0 0 1 1 | 0 1 0 1 | 0 1 1 0 | 0 0 0 1 | 0 + 0 = 0, köçürmə yoxdur 0 + 1 = 1, köçürmə yoxdur 1 + 0 = 1, köçürmə yoxdur 1 + 1= 0, köçürmə 1

Tam toplayıcının (full adder) üç girişi var ki, onlara da üç bit daxil olur: onlardan ikisi toplanan, üçüncüsü isə başqa mövqedən köçürmə bitidir. Toplayıcının iki çıxışı olur: cəm və köçürmə biti. Tam toplayıcılar yarıtoplayıcılarla (iki girişi olan sxem) birləşdirilsə, kompüterlər birdəfəyə dörd və ya daha artıq biti cəmləyə bilər.

Tam toplayıcının verdiyi nəticələr
1-ci giriş | 2-ci giriş | Giriş köçürməsi | Cəm | Yekun köçürmə | Qiymət
0 0 1 1 0 0 1 1 | 0 1 0 1 0 1 0 1 | 0 0 0 0 1 1 1 1 | 0 1 1 0 1 0 0 1 | 0 0 0 1 0 1 1 1 | 0+0+0=0, köçürmə yoxdur 0+1+0=1, köçürmə yoxdur 1+0+0=1, köçürmə yoxdur 1+1+0=0, köçürmə 1 0+0+1=1, köçürmə yoxdur 0+1+1=0, köçürmə 1 1+0+1=0, köçürmə 1 1+1+1=1, köçürmə 1

VƏ, VƏYA və DEYİL, eləcə də trigger və summator elektron sxemlərinin köməyi ilə kompüterin qurğularının işini təsvir edən istənilən məntiqi funksiyanı gerçəkləşdirmək mümkündür.