TARİX
Xüsusi olaraq riyazi və texniki hesablamalarla bağlı məsələlərin həlli üçün nəzərdə tutulmuş tətbiqi proqramlar paketi və proqramlaşdırma dilləri də vardır. Belə alətlərdən biri MATLAB (“Matnx Laboratory” ifadəsinin qısaltması) paketi və eyniadlı proqramlaşdırma dilidir.
MATLAB proqramlaşdırma dili 1970-ci illərin sonunda Nyu-Meksiko Universitetinin kompüter elmləri fakültəsinin dekanı Kliv Mouler (Cleve Moler) tərəfindən işlənib hazırlanmışdır. MATLAB dilində yazılmış proqramlar iki növ olur: funksiyalar və skriptlər. Funksiyaların giriş və çıxış arqumentləri, eləcə də hesablamaların aralıq nəticələrini və dəyişənləri saxlamaq üçün özəl iş fəzası olur. Skriptlər isə ümumi iş fəzasından istifadə edir. İstər skriptlər, istərsə də funksiyalar maşın koduna kompilyasiya olunmur və mətn faylları şəklində saxlanılır.
ARAŞDIRAQ -
öyrənək
Konusun kompüter modelini qurun. Onun səthinin sahəsini və həcmini tapmaq üçün proqram yazın. Giriş verilənləri olaraq konusun hündürlüyünü (h) və oturacağının radiusunu (r) göstərin. Python proqramlaşdırma dilinin qrafik imkanlarından istifadə etməklə ekranda konus şəkli çəkin.
Özünüzü yoxlayın
1. Proqramlaşdırma dilindən istifadə edilməklə kompüter modelinin qurulmasının hansı üstünlüyü var?
2. Python dilində turtle kitabxanasının təyinatı nədir?
3. Python dilində mürəkkəb qrafikalar yaratmaq üçün hansı kitabxana nəzərdə tutulub?
4. Python dilində mətni ekrana çıxarmaq üçün turtle kitabxanasının hansı komandasından istifadə olunur?
5. Dərsdə verilmiş proqram kodunda S1 və S2 dəyişənləri nəyi bildirir?

# Modelləşdirmə