Əgər siz noutbukda və ya kəsilməz enerji qaynağına (Uninterruptible Power Supply, UPS) bağlanmış masaüstü kompüterdə işləyirsinizsə, onda elektrik sərfiyyatının idarə edilməsi planının uyğun parametrləri iki sütunda verilir ( bax:"Addım-addım" bölümdəki şəkil). Birinci sütun "batareyadan" (On battery), ikinci sütun isə "elektrik şəbəkəsindən" (Plugged in) adlanır.
Aydındır ki, kompüter şəbəkədən deyil, akkumulyatordan qidalandıqda elektrik enerjisinə qənaət edilməsinə zərurət yaranır. Ona görə də noutbuklar üçün uyuma rejiminə keçid intervalının daha qısa qoyulmasının mənası var (1-2 dəqiqə kifayətdir).
ARAŞDIRAQ -
öyrənək
Azərbaycan Respublikası Tarif (qiymət) Şurasının rəsmi saytından (www.tariffcouncil.gov.az ) ölkəmizdə elektrik enerjisinin 1 kilovat-saatının qeyri-əhali sektoru üçün pərakəndə satış qiymətini öyrənin.
Məktəbinizdəki kompüterlərin sayı, onların gün ərzində təxminən neçə saat işləməsi haqqında araşdırma aparın. Bu kompüterlərin 1 ay ərzində təxminən nə qədər elektrik enerjisi sərfetdiyini hesablayın. Bu xərcləri necə azatmaq haqqında fikirlərinizi söyləyin.
Özünüzü yoxlayın
1. Kompüter sisteminin enerji sərfiyyatı nədən asılı olur?
2. Kompüterin bir saatda nə qədər elektrik enerjisi sərf etdiyini təxmini olaraq necə hesablamaq olar?
3. "Qış yuxusu" rejimi nədir və o, uyuma rejimindən nə ilə fərqlənir?
4. Elektrik sərfiyyatının idarə edilməsi nə deməkdir?
5. "Kəsilməz enerji qaynağı" nədir və ondan hansı məqsədlə istifadə olunur?