8. Erişim asanlığı (Ease of Access). Bu bölüm görmə və eşitmə qüsuru olan, eləcə də hərəkət imkanları məhdud olan insanların işləməsinə yardım məqsədilə sistemin köklənməsi üçün nəzərdə tutulub.
İdarəetmə panelinin bütün qruplarına diqqətlə baxılsa, yəqin ki, bəzi komandaların bir neçə fərqli bölümdə olduğunu görmək olar. Ona görə də kateqoriyalarla işləmək həmişə əlverişli olmur, çünki hansısa kökləmənin məhz hansı bölümdə olacağını qabaqcadan sezmək asan olmur. Bu dolaşıqlıqdan çıxış İdarəetmə panelini başqa bir rejimdə - bütün elementlərin eyni zamanda bir pəncərədə göstərilməsi rejimində açmaqdar. Həmin rejimə keçmək üçün Control Panel pəncərəsinin sağ yuxarı hissəsindəki View by siyahısında Small icons və ya Large icons variantını seçmək lazımdır.
ARAŞDIRAQ -
öyrənək
İdarəetmə panelində bu dərsdə verilmiş şəkillərdə gördüyünüz standart simgələrdən fərqli başqa simgələr də ola bilər. Kompüterinizin İdarəetmə panelini diqqətlə gözdən keçirin. Orada əlavə simgələr tapdınızmı? Əgər tapdınızsa, həmin simgələrin hansı proqramlarla bağlı olduğunu aydınlaşdırın.
Özünüzü yoxlayın
1. "İdarəetmə paneli" nədir?
2. İdarəetmə panelinin elementləri necə qruplaşdırılıb?
3. Birgə istifadəli printerə qoşulmaq İdarəetmə panelinin hansı bölümünə daxil olmaq lazımdır?
4. İş masası və pəncərələrin elementlərinin xarici görünüşünü kökləmək üçün hansı bölüm nəzərdə tutulub?
5. "Erişim asanlığı" qrupunda sistemin hansı parametrlərini kökləmək olur?

# Kompüter