Qrafik elementlərin üslubu forma parametrləri - ölçü, rəng, faktura, eləcə də kölgə, parıltı, şəffaflıq kimi müxtəlif effektlər vasitəsilə verilir.
Sənədlərin üslub cəhətdən savadlı tərtibatı üçün hazır şablonlardan - mövzulardan istifadə etmək lazımdır. Sənədin xüsusi olaraq işlənib-hazırlanmış tərtibat elementlərinin və rəng sxemlərinin toplusuna mövzu deyilir. Mövzunun köməyi ilə istər ayrıca səhifənin, istərsə də bütövlükdə saytın tərtibat üslubunu vermək olar. Mövzular əsas mətnin, başlıqların, hiperistinadların, siyahıların üslublarını, fonun rəngini, "divar kağızlarını", cədvəlin sərhədlərinin rəngini və qalınlığını, eləcə də başqa parametrləri müəyyənləşdirməyə imkan verir. Bütün ofis proqramlarında mövzular təklif olunur, ancaq onlardan daha çox təqdimatların və veb-saytların hazırlanmasında istifadə edilir.
Eyni səviyyədə olan bütün səhifələrin tərtibatının üslubunun eyni olması məqsədəuyğundur.
4. Saytın bilavasitə səhifələrinin qurulmasına onun bütün elementlərinin (mətnlərin, şəkillərin) hazırlanmasından başlamaq lazımdır.
5. Sonra bu elementləri və onlara uyğun istinadları hazır şablonlara yerləşdirəcəyik. Saytın bütün səhifələrinin fayllarını bir qovluqda, məsələn, Veb-səhifələr adlı qovluqda saxlayacağıq. Bu, saytın veb-serverdə yerləşdirilməsini asanlaşdırır. Əgər səhifələrin və ya görüntülərin sayı çox olarsa, onların iç-içə qovluqlarda (məsələn: Veb-səhifələr\Foto\) saxlanılması məsləhətdir. Baş səhifə faylına, adətən, index.htm və ya main.htm adı verilir.
Yalnız faylları qovluqlarda yerləşdirdikdən sonra bır səhifədən başqasına keçidi təmin edən hiperistinadlan yaratmaq olar. Baxdığımız nümunədə öncə aşağı səviyyəli səhifələri, sonra baş səhifəni hazırlamaq və sonda aşağı səviyyəli səhifələrə keçidləri təmin edən hiperistinadlan yaratmaq daha yaxşı olar. Bundan sonra oflayn rejimdə istinadların işini yoxlamaq lazımdır.
6. Yalnız diqqətlə yoxladıqdan və yanlışlıqları düzəltdikdən sonra veb-saytı nəşr etmək, yəni veb-serverdə yerləşdirmək olar.
ARAŞDIRAQ -
öyrənək
Veb-layihənin "Fəaliyyət" bölümündə verilmiş mərhələləri ilə "İzahlar" hissəsində verilmiş mərhələlərini bir daha diqqətlə araşdırın. Bu iki bölgü arasında ciddi fərq varmı? Sizcə, hansı bölgü daha məqsədəuyğundur?
Özünüzü yoxlayın
1. Veb-saytın işlənib-hazırlanmasını hansı mərhələlərə ayırmaq olar?
2. Veb-səhifənin tərtibat üslubu dedikdə nə nəzərdə tutulur?
3. Hansı halda saytın fayllarını iç-içə qovluqlarda saxlamaq əlverişlidir?
4. "Mövzu" nədir və ondan nə üçün istifadə olunur?
5. "Veb-saytın nəşri" nə deməkdir?

# Veb-layihə