•
Avtomatlaşdırılmış idarəetmə sistemləri (automatized management system), yaxud sənaye nəzarət sistemləri (industrial control systems, ICS) - bu növ informasiya sistemləri ayrı-ayrı texnoloji proseslərin idarə edilməsindən tutmuş bütöv bir müəssisənin və istehsalın tam bir sahəsinin idarə edilməsinədək çox geniş sahəni əhatə edir.
•
Coğrafi informasiya sistemləri (geographic information systems, GIS) - Yerin xəritələri, planlar, sxemlər və bu kimi fəza verilənlərinin daxil edilməsi, emalı, saxlanması və əks etdirilməsi ilə bağlı proqram sistemləri sinfidir.
Açar
sözlər
• İnformasiya və ölçü sistemləri
• İnformasiya-axtarış sistemləri
• Elektron sənəd dövriyyəsi sistemləri
• Avtomatlaşdırılmış layihələndirmə sistemləri
• Ekspert sistemləri
• Avtomatlaşdırılmış idarəetmə sistemləri
• Coğrafi informasiya sistemləri
• Öyrədici informasiya sistemləri
•
Öyrədici informasiya sistemləri (learning information systems) - bu növə hər cür elektron dərsliklər, kompüter testləri, öyrədici proqramlar, eləcə də hansısa qurğunun (təyyarənin, avtomobilin və s.) işini imitasiya edən trenajorlar aid edilir. Bu sistemlərdən tədris prosesində, müxtəlif sahələrdə işçilərin hazırlanmasında və ixtisaslarının artırılmasında istifadə edilir.
ARAŞDIRAQ -
öyrənək
1.
İnformasiya sistemlərinin tətbiq sahələri üzrə yuxanda verilmiş təsnifatı mütləq deyil. Gerçək sistemlər müxtəlif növ informasiya sistemlərinin imkanlarını özündə birləşdirə bilər. İnternetdə axtarış edərək belə təsnifatların daha ikisi ilə tanış olun. Dərslikdəki təsnifatda verilmiş informasiya sistemlərinin hansı növü tapdığınız digər təsnifatlarda da var?
2.
"Fəaliyyət" bölümündə verilmiş informasiya sistemlərinin növünü müəyyənləşdirin.
Özünüzü yoxlayın
1. İnformasiya sistemləri hansı əlamətlərə görə təsnif edilir?
2. İnformasiya və ölçü sistemlərindən hansı sahələrdə istifadə olunur?
3. Avtomobil trenajorları informasiya sistemlərinin hansı növünə aiddir?
4. "Elektron sənəd dövriyyəsi" nə deməkdir?
5. Aşağı siniflərdə tanış olduğunuz SketchUp proqramı təsnifatdakı hansı növ informasiya sistemlərinə uyğundur?