ÜMUMİLƏŞDİRİCİ SUAL VƏ TAPŞIRIQLAR
1. Hansı mühakimələr doğrudur?
a) Programs bölümünün köməyi ilə quraşdırılmış proqramları, eləcə də əməliyyat sisteminin özünün bəzi komponentlərini uzaqlaşdırmaq və ya dəyişdirmək olar.
b) Tarixin, zamanın, saat qurşağının, eləcə də sistemdə istifadə olunan dilin və regional standartların quraşdırılması İdarəetmə panelinin Clock, Language, and Region bölümdə aparılır.
c) İstifadəçilərin hesablarının köklənməsi, onların uzaqlaşdırılması, yeni hesabların əlavə edilməsi, eləcə də valideyn nəzarətinin quraşırılması İdarəetmə panelinin Görünüş və fərdiləşdirmə (Appearance and Personalization) bölümündə həyata keçirilir.
d) Windows əməliyyat sisteminin müxtəlif hadisələrə, hərəkətlərə bağladığı səslər MP3 formatında olmalıdır.
e) Administrator kompüteri bütövlükdə idarə edir, başqa insanların ondan istifadə etməsinə icazə verir və ya qadağa qoyur.
f) Uyuma rejimində verilənlər ayrıca faylda saxlanılır və kompüter tamamilə enerjidən kəsilir.
g) Tanınma kodu avtomatik generasiya olunur, avadanlığın xarakteristikalarına əsaslanır və sonradan dəyişmir.
h) Hər dəfə başladılanda TeamViewer təhlükəsizlik məqsədilə yeni müvəqqəti parol generasiya edir.
2. Cümlələrdə buraxılmış yerləri uyğun ifadələrlə doldurun.
a) Windows əməliyyat sistemini və onun elementlərini kökləmək üçün ___ adlandırılan xüsusi alət vardır.
b) Sisteminin elektrik enerjisinə qənaət parametrlərinin köklənməsi və optik disklərin avtomatik başladılması parametrlərinin dəyişdirilməsi İdarəetmə panelinin ___ bölümündə aparılır.
c) Səs informasiyasını kompüterə daxil etmək üçün ___ istifadə olunur.
d) __ səsi yüksəldərək çıxışa verir, kompüterdəki verilənlərin ikilik koddan səsə çevrilməsini isə ___ yerinə yetirir.
e) Windows əməliyyat sistemi üç növ istifadəçi hesabı yaratmağa imkan verir: ___ ,___ və ___.
f) ___ rejimində sistem tamamilə söndürülür, bütün saxlanmamış verilənlər itirilir. İşə başlamaq üçün sistem yenidən yüklənməlidir.
g) ___ proqramları İnternetdən və ya lokal şəbəkədən istifadə etməklə başqa kompüteri məsafədən idarə etməyə imkan verir.
h) TeamViewer proqramının uzaqdan idarəetmə rejimi ilə yanaşı ___ ,___,___kimi iş rejimləri də vardır.
3. TeamViewer proqramı kompüterlər və mobil qurğuları nəyə görə tanıyır (identifikasiya edir)?

# Kompüter