olaraq nəticə fərqli ola bilər. Orijinala ən yaxın nəticə Internet Explorer brauzerində alınacaq.
ARAŞDIRAQ -
öyrənək
1.
Azərbaycan Respublikası Dövlət Statistika Komitəsinin rəsmi stat.gov.az saytını açın. Saytın baş səhifəsində "İqtisadi statistika" bölümündə "Telekommunikasiya və poçt" bəndini tapıb çıqqıldadın. "İnformasiya texnologiyaları" alt bəndindəki "Müəssisələrdə İKT-dən istifadənin əsas göstəriciləri" Excel faylını tapıb endirin. Həmin faylı Excel proqramında açıb diqqətlə gözdən keçirdin.
Veb-saytı olan müəssisələrin sayı necə dəyişir?
Ölkəmizdə kompüterdən istifadə etməyən müəssisələr varmı?
Sonda Excel faylını veb-səhifəyə çevirin.
2.
stat.gov.az saytını Internet Explorer brauzerində açın və oradan Excel faylı olmayan bir cədvəl tapın. Həmin cədvəli Excel cədvəlinə idxal etmək üçün yuxarıda təsvir olunmuş üsuldan istifadə edin. Sonra cədvəli tapdığınız veb-səhifəni başqa bir brauzerdə açın və onu da Excel cədvəlinə idxal edin. Nəticələri müqayisə edin.
Hansı brauzerdən götürdüyünüz veb-cədvəl Excel-ə daha yaxşı idxal olundu?
Özünüzü yoxlayın
1. Hansı halda Excel faylını veb-səhifəyə ixrac etmək zəruri olur?
2. İş kitabının bir hissəsini veb-səhifəyə necə çevirmək olar?
3. Excel faylını veb-səhifəyə çevirmədən saytda yerləşdirməyin hansı mənfi tərəfi ola bilər?
4. Veb-səhifədəki cədvəli Excel-ə idxal etmək üçün nə etmək lazımdır?
5. Sizcə, nə üçün Internet Explorer brauzerində açılmış səhifədən cədvəllər Excel-ə daha yaxşı idxal olunur?

# Veb-layihə