6.1

### VEB-SAYT LAYİHƏSİ

• Sizcə, saytlar hansı məqsədlə yaradılır?
FƏALİYYƏT
Ötən tədris ilində veb-layihənin mərhələləri, bu il isə layihə və onun mərhələləri ilə tanış oldunuz. Hər iki bölgünü müqayisə edin.

Layihənin mərhələlər | Veb-layihənin mərhələlər
Başlatma | Layihələndirmə
Planlaşdırma | Dizaynın hazırlanması
İcraetmə | Səhifələrin maketlərinin qurulması
Bitirmə | Servislərin proqramlaşdırılması
Nəzarət | Saytın nəşri
| Layihənin müşayiəti

- Soldakı sütunda verilmiş hər bir mərhələyə sağdakı hansı mərhələlər uyğundur?
Ötən il siz veb-saytların hazırlanması mərhələləri ilə qısaca tanış olmuşsunuz. Ancaq nəzərə almaq lazımdır ki, başqa layihələr kimi veb-layihələrin də bu cür mərhələlərə bölgüsü şərtidir. Yəni mərhələləri başqa cür də müəyyənləşdirmək olar, məsələn:
1. Saytın mövzusunun, məqsəd və vəzifələrinin müəyyənləşdirilməsi;
2. Saytın strukturunun layihələndirilməsi, bölümlərin və səhifələrarası əlaqələrin müəyyənləşdirilməsi;
3. Saytın dizaynının, yəni səhifələrin tərtibat üslubunun işlənib-hazırlanması;
4. Veb-səhifələrdə yerləşdiriləcək materialların (mətn və qrafikaların) hazırlanması;
5. Saytın səhifələrinin qurulması, yəni HTML-kodunun yaradılması;
6. Saytın şəbəkədə yerləşdirilməsi (nəşri) və testlənməsi.

# Veb-layihə