və ya VƏ sxemi adlanır. İkinci qapı ya birinci, ya da ikinci açar qapandıqda lampanı yandırdığından bu qapıya VƏYA qapısı (OR gate) və ya VƏYA sxemi deyilir.
Daha bir növ qapı ilə tanış olaq: bu qapının girişinə 1 qiyməti verildikdə çıxışında 0 qiyməti və əksinə, girişə 0 verildikdə çıxışda 1 alınır. Bu qapı məntiqi inkar əməli kimi işlədiyindən həmin qapını DEYİL qapısı (NOT gate) və ya DEYİL sxemi adlandırırlar.
Bu üç növ qapı şərti olaraq belə gostərilir:

VƏ qapısı | VƏYA qapısı | DEYİL qapısı

Nəzərə almaq lazımdır ki, bütün qapıların bir çıxışı olsa da, VƏ və VƏYA qapılarının ikidən artıq (adətən, ikidən səkkizədək) girişi ola bilər. Məntiqi əməllər kimi, qapıların da iş prinsipini doğruluq cədvəlləri şəklində göstərmək olar; məsələn, VƏ qapısının doğruluq cədvəli belə olacaq:

AND (VƏ) qapısının doğruluq cədvəli
1-ci giriş | 2-ci giriş | Çıxış
0 0 1 1 | 0 1 0 1 | 0 0 0 1

VƏ, VƏYA və DEYİL elektron sxemləri kompüterin məntiqi elementləridir. İndi kompüterin başqa məntiqi elementləri - trigger və summator ilə tanış olaq.
Trigger ikilik kodun bir mərtəbəsini yadda saxlamaq üçün tətbiq olunan elektron sxemdir. Triggerin iki dayanıqlı vəziyyəti olur: onlardan biri ikilik 1-ə, o biri isə ikilik 0-a uyğundur.
Ən geniş yayılmış trigger növü RS-triggerdir (burada S və R uyğun olaraq ingiliscə set və reset sözlərini bildirir). Onu şərti olaraq belə işarə edirlər:
Bu triggerin iki simmetrik girişi (R və S) və iki simmetrik çıxışı var (Q və Q ). S və R girişlərinin hər birinə qısamüddətli impulslar şəklində giriş siqnalları verilə bilər. Girişdə impulsun olmasını 1, olmamasını isə 0 kimi qəbul edək.