1.2

### İNFORMASİYA SİSTEMLƏRİNİN TƏSNİFATI

İnformasiya sistemləri insan fəaliyyətinin, demək olar ki, bütün sahələrində tətbiq edilir: müəssisə və təşkilatların, istehsalatın idarəedilməsində, elmi tədqiqatların təşkilində, kitabxana işində, təhsildə, konstruktor və layihələndirmə işlərində və s.
• "Təsnifat" termini nəyi bildirir?
FƏALİYYƏT
Belə bir cədvəl hazırlayın və verilmiş informasiya sistemləri haqqında məlumat toplayaraq onun boş xanalarını doldurun.

№ | İnformasiya sisteminin adı | Müəlliflik hüququnun sahibi | Təyinatı
1 | "Tələbə-məzun" dövlət elektron məlumat sistemi |  |
2 | "Giriş-çıxış və qeydiyyat" məlumat axtanş sistem |  |
3 | GoMap |  |

- Bu informasiya sistemlərinin hər birində hansı növ informasiya saxlanılır?
- İkinci məlumat sisteminin verilənlər bazasında açar sahə nədir?
İnformasiya sistemləri vasitəsilə həll edilən məsələlərin rəngarəngliyi çoxlu sayda müxtəlif növ sistemlərin yaranması ilə nəticələnmişdir. Bu sistemlər həm quruluş prinsipləri, həm də informasiyanın emalı qaydaları baxımından bir-birindən fərqlənir. Ona görə də informasiya sistemlərini bir sıra fərqli əlamətlərə görə təsnif etmək olar; məsələn: arxitekturaya, avtomatlaşdırma dərəcəsinə, tətbiq sahəsinə və başqa əlamətlərə görə. Gəlin bu təsnifatlardan biri - informasiya sistemlərinin tətbiq sahəsi, yaxud təyinat üzrə növləri ilə yaxından tanış olaq.
•
İnformasiya və ölçü sistemləri (information and measurement systems) - araşdırılan obyektin durumu və parametrləri haqqında informasiyanın xüsusi sensorlar vasitəsilə toplanması üçün istifadə edilir. Bu sistemlər olmadan atomelektrik stansiyaları, insan sağlamlığı üçün ziyanlı olan kimyəvi istehsalat kimi sahələrin işini təsəvvür etmək belə çətindir. İnformasiya və ölçü sistemləri təbabət, meteorologiya, seysmologiya, kosmik uçuşlar və başqa sahələrdə geniş tətbiq edilir.
•
İnformasiya əldəetmə sistemləri, yaxud informasiya-axtarış sistemləri (information retrieval systems, IRS) - bu növə cürbəcür elektron lüğətlər, elektron ensiklopediyalar, normativ-hüquqi sənədlərin saxlandığı informasiya sistemləri, eləcə də, sadəcə, informasiya mənbəyi rolunu oynayan və əlverişli axtarış imkanlarına malik sistemlər aiddir.