3.1

### LAYİHƏ VƏ ONUN MƏRHƏLƏLƏRİ

Bu gün qəzet və jurnallarda, radio və televiziyaların efirində, veb-saytlarda “alqoritm”, “sistem”, “informasiya texnologiyaları” kimi sözlərlə yanaşı, “layihə” sözünə də tez-tez rast gəlinir.
• Sizcə, verilmiş xəritə hansı layihəni təsvir edir?
• Daha hansı layihələr barədə eşitmişsiniz?
FƏALİYYƏT
Kompüterdə məsələ həlli prosesinin mərhələlərini yada salın. ("İnformatika-7" dərsliyində "Kompüterdə məsələlərin həlli" mövzusu. Dərsliyin elektron versiyasını trims.edu.az saytından əldə edə bilərsiniz.)
1. Məsələnin
qoyuluşu
2. Riyazi modelin
qurulması
3. Alqoritmləşdirmə
6. Nəticələrin
təhlili
5. Sazlama
4. Proqramlaşdırma
- Hansı mərhələlər kompüterdə yerinə yetirilir?
- Sazlama mərhələsinin mahiyyəti nədən ibarətdir?
Layihə (project) məhdud zaman və resurs çərçivəsində bənzərsiz məhsul, yaxud xidmət yaratmaq üçün məqsədyönlü fəaliyyətdir. Müxtəlif növ layihələr vardır və layihənin hansı növə aid edilməsi təsnifatın nəyə əsasən aparılmasından asılıdır. Adətən, layihələri insanların fəaliyyət sahəsinə, icra müddətinə, mürəkkəbliyinə, miqyasına və başqa əlamətlərə görə təsnif edirlər.
Fəaliyyət sahəsinə görə layihələr təşkilati, texniki, sosial, iqtisadi və başqa layihələrə ayrılır. Çox zaman layihə qarışıq tipli olur; məsələn, magistral yolların tikintisi təkcə texniki layihə deyil, həm də iqtisadi layihədir, çünki regionların iqtisadi inkişaf problemlərini həll edir. Televiziya layihəsi məzmun cəhətdən sosial ola bilər, kanalın iqtisadi məsələlərini həll etdiyindən onu iqtisadi layihə də hesab etmək olar.

# Verilənlər bazası