İnformasiya mənbəyi
İnformasiya qatları
Küçələr
Binalar
Bitkilər
Birləşdirilmiş
verilənlər
Əhatə dairəsinə görə bu sistemlər bir neçə kateqoriyaya ayrılır: qlobal, subkontinental, milli, regional, subregional, lokal (yerli).
Yer səthində və fəzada müxtəlif obyektlərin koordinatlarını və sürətini avtomatik təyin etmək üçün naviqasiya peyklərindən (navigation satellite) istifadə olunur. Xüsusi qəbuledicinin köməyi ilə dünyanın istənilən nöqtəsində koordinatları, eləcə də Yer səthində və ya fəzada obyektlərin hərəkət sürətini təyin edən peyk sisteminə qlobal mövqetəyinetmə sistemi (Global Positioning System, GPS) deyilir.GPS ("ci-pi-es" kimi oxunur) sistemi ABŞ Müdafiə Nazirliyi tərəfindən işlənib-hazırlanıb
və istismar olunur. Ancaq hazırda mülki məqsədlərlə də istifadəyə açıqdır və bunun üçün naviqatorun, yaxud GPS qəbuledicisi olan hər hansı aparatın (məsələn: smartfon) olması kifayətdir.
GPS üç əsas seqmentdən - kosmik, idarəetmə və istifadəçi seqmentlərindən ibarətdir. GPS peykləri siqnalı kosmosdan translyasiya edir və bütün GPS qəbulediciləri gerçək zaman rejimində öz koordinatlarını hesablamaq üçün bu siqnaldan istifadə edir. Kosmik seqment Yerin orta orbitində fırlanan 32 süni peykdən ibarətdir.