•
Administrator kompüteri bütövlükdə idarə edir, başqa insanların ondan istifadə etməsinə icazə verir və ya qadağa qoyur. Adətən, kompüterin administratoru onun sahibi olur. Başqa istifadəçilərin qeydiyyat yazısını da o kökləyir.
•
Adi istifadəçilər əməliyyat sisteminin imkanlarının əksəriyyətindən istifadə edə bilər, ancaq ora dəyişiklik edə bilməzlər; məsələn, onlar proqramlar quraşdıra bilməsələr də, onlan başlada bilirlər.
•
Qonaqlara da kompüterdən istifadə etməyə icazə verilir, ancaq onların başqa qonaqlardan fərqli adı olmur. Başqa sözlə, bütün qonaq istifadəçilər eyni adla (Guest) sistemə daxil olurlar.
Diqqət!
Kompüterinizə ziyanverici proqram düşmüş ola bilər və siz administrator kımı sistemə daxil olduqda həmin proqram administrator hüququndan istifadə edib sistemin işini poza və çox böyük ziyan vura bilər. Məhz buna görə məsləhət görülür ki, kompüterin sahibi özü üçün iki istifadəçi yazısı yaratsın: administrator və adi istifadəçi. Çox zaman gündəlik iş zamanı adi istifadəçinin səlahiyyətləri tamamilə yetərli olur.
ADDIM-
ADDIM 1
Administrator istifadəçi hesabının köklənməsi
1.
İdarəetmə panelini açın və İstifadəçi hesabları və ailə təhlükəsizliyi (User Accounts and Family Safety ) kateqoriyasını seçin.
2.
User Accounts bəndinin Add or remove user accounts altbəndini çıqqıldadın. Hesabların idarə edilməsi dialoq pəncərəsi açılacaq.
3.
Pəncərənin aşağısındakı Create a new account istinadını çıqqıldadın.
4.
İstifadəçi hesabının adını (məsələn: Ata ) daxil edin.