Bunun səbəbi əhalinin sayı kimi parametrlərin çoxlu sayda müxtəlif amillərdən asılı olmasındadır: doğum səviyyəsi, ölüm səviyyəsi, əhalinin miqrasiyası, təbii kataklizmlər və s. Başqa sözlə, belə bir funksiyanın növü məlum deyil, onu cədvəlin verilmiş göstəriciləri üzrə seçim aparmaqla axtarmaq olar.
Açar
sözlər
• Statistika
• Riyazi statistika
• Proqnoz
• Reqressiya modeli
• Trend
• Qiymətin bərpası
• Ekstrapolyasiya
Excel cədvəl prosessorunda funksiyanın qrafikini seçmək və onun əsasında prosesin parametrləri arasında asılılıq düsturunun, yəni funksiyanın özünü yaratmaq imkanı vardır. Bu funksiya yetərincə sadə olmalıdır ki, onunla hesablamalar aparmaq mümkün olsun. Digər tərəfdən onun qrafiki mümkün qədər eksperimental nöqtələrin yaxınlığından keçməlidir, yəni sapmalar (uzaqlaşmalar) minimal olmalıdır. Bu yolla alınan funksiyaya prosesin reqressiya modeli deyilir. Reqressiya modelinin qrafıkini isə trend adlandırırlar.
Bu maraqlıdır
"Reqressiya" latın dilindəki "regressio" sözündən olub "geriyə hərəkət, geriyə çəkilmə" deməkdir.
"Trend" termini isə ingilis dilində "ənənə" və ya "ümumi istiqamət" mənasını verir.
Excel proqramında reqressiya modelini almaq üçün onun əlavə komponentlərini quraşdırmaq lazımdır.
ADDIM-
ADDIM 1
Excel 2007 proqramında verilənlərin analizi üçün əlavə imkanların quraşdırılması
1
Excel proqramını başladın.
2
Proqramın baş pəncərəsinin sol yuxan küncündəki Office düyməsini, sonra isə açılan menyunun aşağı hissəsindəki Excel Options düyməsini çıqqıldadın. Uyğun dialoq pəncərəsi açılacaq.
3
Öncə Add-lns komandasını seçin. Açılan siyahıda Analysis ToolPak bəndini tapın.

# Modelləşdirmə