keyfiyyəti haqqında məlumat verə bilər. Əgər üslub özündənrazı və subyektivdirsə, siz ondan istifadəni ikincidərəcəli hesab edə bilərsiniz.
Veb-saytdakı informasiyanı qiymətləndirərkən ən vacib məsələlərdən bırı informasiyanın nə vaxt saytda yerləşdirilməsi və onun yenilənmə tezliyidir. Bəzi saytların başqalarına nisbətən daha tez-tez yenilənməsi lazımdır. Tibbi, yaxud texnoloji məlumatlar tarixi məlumatlarla müqayisədə daha tez-tez yenilənməlidir. Vaxtı ötmüş informasiya sizə tələb olunan nəticəni verməyə bilər. Saytda ölü istinadlar, yəni uzun müddət aktiv (işlək) olmayan istinadlar varmı? Ölü istinadların olması vebsaytdakı informasiyanın yenilənmədiyinə dəlalət edə bilər.
İstinadlar vasitəsilə veb-saytda sürətlə gəzişmək effektli saytın çox önəmli elementlərindəndir. Veb-saytın birinci səhifəsi saytın necə təşkil olunduğunu və mümkün seçim variantlarını göstərməlidir.
Saytda hərəkət etmək üçün səhifədəki istinadlardan istifadə olunur. Bəzi səhifələrdə çoxlu sayda istinad olur, digərlərində bir neçə ola bilər. Buna baxmayaraq istinadlar asan tanınmalı, məntiqi qruplaşdırılmalı və istinad etdiyi səhifənin mövzusuna uyğun gəlməlidir.
ARAŞDIRAQ -
öyrənək
Tez-tez istifadə etdiyiniz sayta daxil olun və aşağıdakı sualları cavablandırmaqla onu qiymətləndirin:
• Saytın müəllifinin kimliyini müəyyənləşdirə bilirsinizmi?
• E-poçt ünvanı verilibmi? Saytın açılmasına sərf olunan zaman məqbuldurmu?
• Ekranda mətn aydın oxunurmu?
• Komandalar və göstərişlər icra üçün asandırmı?
• İnformasiya cari zamana uyğundurmu?
• Axtarış apararkən gözlədiyinizimi əldə edirsiniz?
• İnformasiya müntəzəm yenilənirmi?
Özünüzü yoxlayın
1. Saytı İnternetdə nəşr etməyin hansı yolları var?
2. "Domen adı" nədir?
3. Domen adına görə saytın İnternetdə gerçək ünvanı necə müəyyən olunur?
4. Hostinq xidməti nə üçün lazımdır?
5. Saytda ölü istinadların olması nəyin göstəricisidir?