İstifadəçi
Tətbiqi
proqram
Verilənlər
bazası
Vaxtında alınmış, düzgün emal olunmuş və dəqiq təqdim edilmiş informasiya çox zaman verilən qərarların səmərəliliyini və deməli, onların nəticələrini yüksəldir. Verilənlər bazasına əsaslanan avtomatlaşdırılmış informasiya sistemləri ötən əsrin 60-cı illərində öncə hərbi sənaye sahəsində meydana çıxdı, sonra isə çox böyük həcmdə ilkin verilənlərin toplandığı başqa sahələrə keçdi. İlk verilənlər bazaları kimya, nüvə fizikası, kosmonavtika və informasiya ilə işləmək üçün sistemli yanaşmanın tələb olunduğu digər elm sahələrində öz tətbiqini tapdı. Kompüterləşmənin sonrakı inkişafı elə bir vəziyyət yaratdı ki, verilənlər bazaları, demək olar, insan fəaliyyətinin bütün sahələrində tətbiq olundu. Onlardan kənd təsərrüfatından tutmuş maliyyə sistemlərinədək iqtisadiyyatın çeşidli sahələrində istifadə edilməyə başlandı.
Verilənlər bazalarının ən böyük tətbiq sahəsi isə, şübhəsiz, İnternetdir.