•
Verilənlərin intellektual analizi (data mining) böyük həcmli verilənlərin süni intellekt metodları və qərar qəbuletmənin dəstəklənməsi alətləri əsasında analiz olunması texnologiyasıdır. Verilənlər bazasında yazıların nə məna verməsini aydınlaşdırmadan qanunauyğunluqların və anomaliyaların axtarılıb tapılması məqsədilə orada saxlanılan informasiyanın analiz olunmasıdır.
•
NoSQL ("Not Only SQL" - "təkcə SQL deyil" sözlərinin qısaltması) relyasiyalı verilənlər bazalarının işarəedilməsi sistemlərində istifadə olunan modellərdən fərqli verilənlər bazasının gerçəkləşdirilməsinə yönəlik bir sıra ənənəvi yanaşmaları özündə birləşdirir. Onlardan daim dəyişilən verilənlər strukturunda (məsələn: sosial şəbəkələrdə informasiyanın toplanması və saxlanması üçün) istifadə etmək əlverişlidir.
•
MapReduce paylanmış hesablamalar modelidir. Bu modeldən çox böyük həcmli verilənlər üzərində paralel hesablamalar aparmaq üçün istifadə olunur. Burada sorğu ayrıca proqramdır və emal edilmək üçün verilənlər proqrama ötürülmür, əksinə, proqram verilənlərin "yanına gedir". İş prinsipi verilənlərin iki metod - Map və Reduce tərəfindən ardıcıl emalından ibarətdir. Map metodu öncədən verilənləri seçir, Reduce isə onlan bir yerə toplayır.
•
Hadoop yanaşmasından Facebook, eBay, Amazon və bu kimi başqa çoxyüklü saytlarda axtarış və kontekst mexanizmləri gerçəkləşdirmək üçün istifadə edilir. Başlıca özəlliyi istənilən bənddə sıradançıxmaya qarşı qorunmuş olmasıdır, belə ki, hər bir blokun verilənlərinin ən azı başqa bir bənddə kopiyası olur.
ARAŞDIRAQ -
öyrənək
Son illər "Business Intelligence" texnologiyası haqqında çox danışılır. Bu haqda İnternetdən məlumat toplayın. Onun "böyük verilənlər" texnologiyası ilə hansı əlaqəsinin olduğunu aydınlaşdırmağa çalışın.
Özünüzü yoxlayın
1. "Böyük verilənlər" nə deməkdir?
2. Üç "V" nəyi ifadə edir?
3. "Çeşidlilik" xassəsi nəyi bildirir?
4. "Böyük verilənlər"ə hansı sahələrdə rast gəlinir?
5. "Böyük verilənlər"in emalı üçün hansı yanaşmalar mövcuddur?