Nümunə.
Verilmiş detalın öndən görünüşünün cizgisini proqramlaşdırma dilində (ALPLogo, Python) çəkən və onun sahəsini hesablayan proqram yazın, a, b, d giriş verilənlərinin qiymətləri klaviaturadan daxil edilir. Bir damam 20 piksel götürün. Çıxışa detalın öndən görünüşünün cizgisi və onun sahəsi (S) verilir.
Verilmiş üzün cizgisini 6 qrafik primitiv - AB, CD, AD, BK, NC parçaları və KMN qövsünün köməyi ilə çəkmək olar.
Bu məsələni ALPLogo proqramlaşdırma mühitində yerinə yetirmək üçün öncə A, B, K, N, C, D nöqtələrinin ekran koordinatlarını müəyyənləşdiririk. Tutaq ki, A nöqtəsinin koordinatları (20, 20)-dir. Onda damaların sayını nəzərə alsaq, B nöqtəsinin koordinatları (20, 140), D (260, 20), C (260, 140), N (200, 140), K (80, 140) olacaq. KMN qövsünün radiusu isə 60-abərabərdir. İndi üzün sahəsini tapmaq üçün, sadəcə, ABCD düzbucaqlısının sahəsindən diametri d olan yarımdairənin sahəsini çıxmaq lazımdır.
Bu məsələnin həll proqramını Python proqramlaşdırma dilində də yazmaq olar. Bu məqsədlə sadə qrafik görüntülər yaratmaq üçün nəzərdə tutulmuş turtle və math kitabxanalarını (bir faylda saxlanılan funksiyalar- komandalar stoplusunu) proqrama idxal etmək lazımdır. Daha mürəkkəb qrafikalar yaratmaq üçün tkinter kitabxanası nəzərdə tutulub. Aşağıdakı cədvəldə turtle kitabxanasının əsas komandaları və onların qısa təsviri verilib.

Komanda | Təsviri
turtle.color(c) | c rəngli qələm götürmək
turtle.up() | Qələmi qaldırmaq (hərəkət etdikdə cizgi çəkilməsin)
turtle.down() | Qələmi endirmək (hərəkət etdikdə cizgi çəkilsin)
turtle.goto(x, y) | Koordinatları x və y olan nöqtəyə getmək
turtle.circle(r) | Radiusu r olan dairə çəkmək
turtle.circle(r,n) | r radiusli və n dərəcəli qövs çəkmək
turtle.right(n) | n dərəcə sağa dönmək
turtle.left(n) | n dərəcə sola dönmək
turtle.forward(l) | l addım (piksel) irəli getmək
turtle.write(s) | s mətnini ekrana çıxartmaq
turtle.reset() | İlkin vəziyyətə qayıtmaq
turtle.clear() | Ekranı silm
turtle.width(n) | Qələmin çəkdiyi cizginin enini n piksel etmək

# Modelləşdirmə