Bəzən siz minlərlə uyğun, yəni verdiyiniz sorğu ilə üst-üstə düşən cavablar ala bilərsiniz. Əlbəttə, belə böyük siyahıda faydalı informasiyanı tapmaq çox çətin olardı. Ona görə də bəzi axtarış sistemlərində relevantlıqdan, yəni tapılan informasiyanın axtarış meyarına uyğunluq dərəcəsindən istifadə olunur. Relevantlıq dərəcəsi, adətən, faizlə ifadə olunur: belə ki, 100% tam üst-üstə düşməyə uyğun olur. Axtarış sistemlərinin əksəriyyəti tapılan cavabları relevantlıq dərəcəsinə
Açar
sözlər
• Axtanş sistemi
• Açar söz
• Açar sözlərə görə axtarış
• Hörümçək (soxulcan)
• İndeksləyici
• Fraza üzrə axtarış
• Riyazi əməllər vasitəsilə axtarış
• Məntiqi əməllər vasitəsilə axtarış
uyğun olaraq düzür, ona görə də siyahının əvvəlindəki cavablar daha dəqiq olur. Cavablar siyahısında aşağı düşdükcə cavabın sorğuya uyğunluq dərəcəsi azalır, belə ki, həmin saytlarda axtarılan açar sözlərin hamısı olmur. Bu yerdə sizin bir neçə seçiminiz ola bilər:
• İstənilən istinadı çıqqıldadıb saytdakı informasiyaya baxa bilərsiniz.
• Açar sözləri dəyişib başqa cür təyin edə bilərsiniz.
• Başqa axtarış sistemindən istifadə edə bilərsiniz.
Diqqət!
Elə bir veb-alət yoxdur ki, bütün Veb-i indeksləsin, yaxud nizamlasın. Hər bir axtarış sisteminin öz verilənlər bazası var və o, axtarışı həmin baza əsasında aparır. Bu verilənlər bazası bütövlükdə Veb-in özü deyil, axtarış nəticəsində formalaşmış bazadır.
TARİX
İnternetdə ilk axtarış sistemi Archie hesab olunur. İlk versiyası 1990-cı ildə Kanadanın ən qədim və nüfuzlu ali təhsil müəssisəsi olan Mak-Gill Universitetində (McGill University) istifadəyə verilib.
ADDIM-
ADDIM 1
Axtarış sistemindən istifadə
1.
Brauzer proqramını başladın və www.google.com ünvanına keçin.
2.
Axtarış sahəsinə çiçək balı açar sözlərini daxil edin və Google-da axtar düyməsini çıqqıldadın, yaxud <Enter> klavişini basın.
Açılan səhifədə axtarış sisteminin tapdığı saytların siyahısı görünəcək; onların sayı minlərlə, hətta yüz minlərlə ola bilər, ancaq axtarışın nəticələrinin birinci səhifəsində yalnız təxminən 10 hiperistinadın siyahısı olacaq.
3.
Səhifəni gözdən keçirin. Əgər çiçək balı haqqında ətraflı məlumat almaq istəyirsinizsə, istinadlardan birini çıqqıldadın.
4.
Brauzerin naviqasiya alətlərindən istifadə edərək axtarış səhifəsinə qayıdın.
5.
Brauzeri qapadın.