4.4

### MOBİL RABİTƏ TEXNOLOGİYALARI

• "Mobil"nə deməkdir?
• Sizcə, mobil telefonların ölçülərinin son zamanlar böyüməsinin səbəbi nədir?
Motorola DynaTAC 8000X
(1983)
Nokia 7280 (2004)
Apple iphone 5
(2012)
8 il
20 il
FƏALİYYƏT
Cədvəlin doldurulmamış sütununda öz mobil telefonunuzun uyğun parametrlərini qeyd edin.

Parametr | DynaTAC 8000X |
Buraxılış ili | 1983 |
Ölçüləri | 3300 x 898 x 445 mm |
Çəkisi | 784 q |
Qiymət | 3995 ABŞ dolları |

- Telefonunuzun həcmi (ölçüləri) Motorola DynaTAC 8000X telefonu ilə müqayisədə təxminən nə qədər azdır? Bəs çəkisi?
Mobil telefonlar nisbətən yaxın zamanlarda meydana çıxsa da, artıq həyatımızın ayrılmaz hissəsinə çevrilib. Mobil rabitə (mobile communication) dedikdə biri və ya bir neçəsinin yeri dəyişilə bilən abonentlər arasındakı radio rabitəsi nəzərdə tutulur. Mobil rabitənin növlərindən biri hücrəsəl rabitədir (cellular communications). İndi insanların əksəriyyəti bu və ya digər dərəcədə hücrəsəl rabitə operatorlarının xidmətlərindən yararlanır. Bu rabitə növü çox böyük sürətlə bir neçə istiqamətdə inkişaf edir. Bir tərəfdən mobil rabitə operatorlarının təqdim etdiyi xidmətlərin çeşidi artır. Digər tərəfdən mobil telefon aparatlarının özlərinin funksional imkanları genişlənir. Üçüncü istiqamət-telefonların ölçülərinin kiçilməsi isə artıq müəyyən həddə çatıb və daha həlledici amil hesab edilmir.
Mövcud hücrəsəl rabitə standartlarının rəngarəngliyinə (GSM, CDMA ...) və onların həyata keçirilmə xüsusiyyətlərinin çoxluğuna baxmayaraq, belə sistemlərin qurulması və işləmə alqoritmləri bir çox cəhətdən bənzərdir.

# Şəbəkə texnologiyaları