Açar
sözlər
• İnformasiya cəmiyyəti
• İnformasiya cəmiyyətinin
əlamətləri
• Elektron hökumət
• "Bir pəncərə" texnologiyası
İctimai inkişafin yeni, informasiya mərhələsinə keçidi ilə əlaqədar olaraq sosial həyatın müxtəlif sahələri də bu və ya digər dəyişikliklərə məruz qalır. Elmi-texniki tərəqqi, kompüterləşmə və yeni informasiya texnologiyalarının tətbiqi sayəsində iqtisadiyyat, təhsil və mədəniyyət sahələri müasirləşir.İctimai həyatın siyasət kimi
mühüm sahəsi də bu dəyişikliklərdən kənarda qala bilməz. İndi dövlət idarəçiliyinin yeni formasından - elektron hökumətdən danışılır. İnformasiya cəmiyyətinə xas olan keyfiyyətcə yeni idarəetmə forması kimi elektron hökumətdə (electronic government) hökumətin fəaliyyəti informasiya texnologiyaları vasitəsilə həyata keçirilir.
ADDIM-
ADDIM 1
"İnformasiya cəmiyyətinin əsas əlamətləri" mövzusunda təqdimatın hazırlanması
1.
Microsoft PowerPoint (və ya OpenOffice Impress) proqramını başladın. Proqramın baş pəncərəsi və onunla birlikdə bir slayddan ibarət yeni təqdimat faylı açılacaq. Pəncərənin mərkəzində böyük çərçivədə aktiv slayd yerləşir. Bütün slaydları (indiki və bundan sonra daxil edəcəyiniz yeni slaydları) isə pəncərənin sol hissəsindəki slaydlar sahəsində görmək olar.
2.
Yeddi yeni slayd yaradın.
3.
Birinci slaydı aktivləşdirin. Bu slayd, adətən, təqdimatın titul slaydı olur və burada təqdimatın adı, onun müəllifi kimi məlumatlar yerləşdirilir. Slaydın Click to add title sahəsinə təqdimatın başlığını (İnformasiya cəmiyyətinin əlamətləri) yazın.
4.
Click to add subtitle sahəsinə özünüz haqqında məlumat yerləşdirin.
5.
İkinci slaydı aktivləşdirin. Bu slaydda "Fəaliyyət" bölümündə verilmiş sxem (cədvəl) yerləşdiriləcək. Öncə slayd üçünyeni tərtibat (maket) seçin. Bu məqsədlə alətlər panelinin Slides bölümündəki düyməsini çıqqıldadın. Təklif olunan müxtəlif slayd maketlərindən birini, məsələn, Title and Content maketini seçin. Slaydın başlığını və uyğun sxemi (cədvəli) daxil edin.
6.
Üçüncü və sonrakı beş slaydın hər biri informasiya cəmiyyətinin qeyd edilmiş 6 əlamətindən birinə həsr olunacaq. Üçüncü slaydı aktivləşdirin və onun üçün Content with Caption maketini seçin. Uyğun sahəyə (solda yuxarıda) slaydın başlığını, ondan aşağıdakı sahəyə isə birinci əlaməti və onun şərhini daxil edin. Sağdakı sahəyə isə mövzu ilə əlaqədar bir şəkil, yaxud video yerləşdirin. Slayda müəyyən dizayn vermək üçün Design menyusunu seçin. Təklif olunan şablonlar üzərində siçanın göstəricisini gəzdirin və variantları bir-bir gözdən keçirin. Bəyəndiyiniz şablonu (məsələn: Flow) seçin.
7.
Dördüncü və sonrakı 4 slaydı bənzər qaydada doldurun.
8.
Bir slayddan başqasına keçid effekti tətbiq etmək üçün Animations menyusunu seçin. Təklif olunan effektlərin üzərində siçanın göstəricisini gəzdirin və effektin necə olacağına öncədən baxmaq üçün azacıq gözləyin. Bəyəndiyiniz effekti seçin və əgər bu keçid effektinin bütün slaydlara tətbiq olunmasını istəyirsinizsə, həmin paneldəki Apply To All düyməsini çıqqıldadın.