İndi kompüter eksperimenti aparaq. İlkin olaraq süni gölə buraxılmış balıqların sayına müxtəlif qiymətlər verməklə onların sayının 10 il ərzində necə dəyişəcəyini izləyək.
Belə hesablamaların nəticələrinin əks olunduğu bir neçə cədvələ baxaq:
Bu cədvəllərdən görünür ki, göldə 2000 və daha çox balığın olması mümkün deyil. Əgər balıqların ilkin sayı 1000-dən azdırsa, onların sayı tədricən artaraq 1000-ə çatacaq və sonra dəyişməyəcək. Əgər ilkin olaraq gölə 1000 balıq buraxılsa, sonrakı illər ərzində onların sayı dəyişməz qalacaq. Əgər ilkin olaraq gölə 1500 balıq buraxılarsa, 1 ildən sonra onların sayı 2 dəfə azalacaq, sonrakı bir neçə il ərzində artaraq 1000-ə çatacaq. Nəhayət, gölə 2000 balıq buraxılsa, onda 1 ildən sonra onların hamısı öləcək.
ARAŞDIRAQ -
öyrənək
1
Göldəki balıqların sayını hesablamaq üçün yaratdığınız elektron cədvəl üzərində belə bir hesablama eksperimenti aparın: k,N və q parametrləri üçün elə qiymətlər tapın ki, 10 il ərzində balıqların sayı 2000-ə çatsın. Balıqların sayının illər üzrə dəyişməsini qrafik şəkildə göstərin.
2
Məşhur Xeops ehramının həcmini və səthinin sahəsini hesablamaq üçün onun riyazi modelini qurun (ehram düzgün dördbucaqlı piramida formasındadır). Bu riyazi modeli elektron cədvəl prosessorunda reallaşdırın. Piramidanın parametrlərinə müxtəlif qiymətlər verməklə kompüter eksperimenti aparın, onun həcminin və səthinin sahəsinin həmin parametrlərdən asılı olaraq necə dəyişdiyini izləyin. Ehramın həcminin onun hündürlüyündən və oturacağının tərəfindən asılılıq qrafikini qurun.
3
Kub formalı hədiyyə qutusunun riyazi modelini qurun. Tilinin uzunluğu a olan qutunu bükmək üçün nə qədər sarğı kağızının lazım olacağını hesablayın, a kəmiyyətinə müxtəlif qiymətlər verməklə kompüter eksperimenti aparın.
Özünüzü yoxlayın
1. Nəyə görə kompüter modellərinin qurulmasında elektron cədvəllərdən istifadə olunur?
2. Modelləşdirmə obyekti nəyə deyilir? Nümunələr göstərin.
3. Maltus qanunu hansı prosesi təsvir edir: fiziki, kimyəvi, yoxsa bioloji?