"şəbəkə mühiti" deməkdir. Ethernet arxitekturası ilkin olaraq 1970-ci illərin ortalarında Xerox PARC şirkəti tərəfindən yaradılıb. Intel və DEC şirkətlərinin iştirakı ilə təkmilləşdirildikdən sonra 1985-ci ildə qəbul olunmuş IEEE 802.3 standartının əsasını təşkil edir. Bu standarta görə, Ethernet arxitekturası aşağıdakı parametrlərlə xarakterizə olunur:

## Ethernet arxitekturası

№ | Parametr | Qiyməti
1 | Topologiya | şin
2 | Erişim metodu | CSMA/CD
3 | Ötürülmə sürəti | 10 Mbit/san
4 | Ötürülmə mühit | koaksial kabel
5 | Sonlandıncıların (terminatorların) tətbiqi | hökmən
6 | Şəbəkə seqmentinin maksimal uzunluğu | 500 m-də
7 | Şəbəkənin maksimal uzunluğu | 2.5 km-də
8 | Seqmentdəki kompüterlərin maksimal sayı | 100
9 | Şəbəkədəki kompüterlərin maksimal say | 1024

Açar
sözlər
• Şəbəkə arxitekturası
• Ethernet
• 10Base-5
• 10Base-2
• 10Base-T
• 10Base-FL
• Fast Ethernet
• Gigabit Ethernet
• 10 Gigabit Ethernet
Ethemet-in ilkin versiyasında iki növ koaksial kabelin tətbiqi nəzərdə tutulmuşdu: "qalın" (10Base-5 standartı) və "incə" ( 10Base-2 standartı). Ancaq 1990-cı illərin başlanğıcında sarınmış cütlük (10Base-T) və fiberoptik (10Base-FL) kabelindən istifadə etməklə Ethernet şəbəkələrinin qurulması üçün spesifikasiyalar (specification) meydana çıxtı. Sonra, 1995-ci ildə ötürməni 100 Mbit/san-dək sürətlə təmin edən Fast Ethernet (IEEE 802.3u), 1998-ci ildə Gigabit Ethernet (IEEE 802.3z və 802.3ab) standartı, 2002-ci ildə isə 10 Gigabit Ethernet (IEEE 802.3ae) standartı yarandı.
Diqqət!
IEEE qısaltması ("ay-tripl-e" kimi oxunur) Institute of Electrical and Electronics Engineers (Elektrotexnika və Radioelektrotexnika Mühəndisləri İnstitutu) adından yaranıb. Bu təşkilat 1963-cü ildə ABŞ-ın IAEE və IRE cəmiyyətlərinin birləşməsi nəticəsində yaranıb. Texniki konfranslara, simpoziumlar və seminarlara təşkilatçılıq və sponsorluq edir, böyük nəşr və təhsil fəaliyyəti ilə məşğul olur.
Ethernet arxitekturasının bir sıra üstünlükləri vardır. Əvvəla, bu texnologiyanı gerçəkləşdirmək çox asandır. Ethernet-qurğular (şəbəkə adapterləri, toparlayıcılar kommutatorlar və s.)