7.
Siyahının ən aşağısındakı More Trendline Options... istinadını seçin. Format Trendline dialoq pənəcərəsi açılacaq.
8.
Təklif olunan trend (reqressiya) növlərindən diaqrama ən uyğun gələni, məsələn, qüvvəti 4 olan çoxhədli funksiyanı seçin. Bunun üçün öncə Polynomial variantını qeyd edin, sonra isə aktivləşən Order sahəsinin qiymətini 4 edin. Bundan sonra Display Equation on chart və Display R-squared value on chart xanalarını qeyd edin. Qrafik üzərində trend cizgisi, ona uyğun tənlik (y = -0,0002x4 + 1,1868x3 - 3480,9x2 + 5E+06x - 2E+09) və yaxınlaşma qiyməti (R2 = 0,9957) görünəcək. Seçilmiş funksiyanın qrafikinin, demək olar ki, bütün eksperimental nöqtələrdən keçdiyinə diqqət edin.
Qrafikin üzərində trendin qurulması nəticəsində alınan daha bir kəmiyyəti görmək olar. R2 kimi işarə olunan bu kəmiyyətə statistikada determinantlıq əmsalı və ya yaxınlaşma kəmiyyəti deyilir. Məhz bu kəmiyyət alınmış reqressiya modelinin nə qədər uğurlu olmasını göstərir. Determinantlıq əmsalı həmişə 0 ilə 1 aralığında olur.