5.5

### KOMPÜTERİN UZAQDAN İDARƏ EDİLMƏSİ

Ola bilər, belə bir vəziyyətlə qarşılaşmışsınız: uzaqda olan bir dostunuz və ya qohumunuz sizə zəng edərək kompüterdə nəyisə etməkdə ona yardımçı olmağınızı xahiş edir. Ona kömək etməyə çalışsanız da, kompüteri pis bildiyindən ya o sizin dediklərinizi anlamır, ya da sizə nəyisə düzgün izah edə bilmir. Telefon danışığı uzanır, nəticə isə yoxdur.
• Bu vəziyyətdən çıxış yolunu
nədə görürsünüz?
• Dostunuzun
(qohumunuzun) evinə
getmədən onun problemini
necə həll edə bilərsiniz?
FƏALİYYƏT
TeamViewer proqramını İnternetdən endirib (www.teamviewer.com ) kompüterinizə və qoşulmaq istədiyiniz kompüterə quraşdırın.
Yaranmış problemin ən yaxşı həlli xüsusi proqramlardan - kompüterin uzaqdan idarə edilməsi proqramlarından istifadə etməkdir. Bu proqramlar İnternetdən və ya lokal şəbəkədən istifadə etməklə başqa kompüteri məsafədən idarə etməyə imkan verir. Belə proqramlar birtərəfdən, yuxarıda təsvir olunmuş hal üçün, yəni təcrübəsiz kompüter istifadəçisinə onun yanına getmədən və ya uzun-uzadı telefon danışıqlarına vaxt itirmədən kömək etmək lazım gəldikdə çox əlverişli olur. Digər tərəfdən evdə oturub işdəki kompüterinizdə işləmək, yaxud şəbəkə administratoru kimi serverləri və başqa kompüterləri idarə etmək zərurəti yarandıqda bu proqramlar əvəzsiz olur.
TeamViewer ( tim-vyuə kimi tələffüz olunur) belə proqramlardan biridir. Bu gün oxşar funksiyanı yerinə yetirən sərbəst yayılan və ya ticari məhsul olan çoxlu sayda proqramlar mövcuddur: AeroAdmin, LiteManager, Radmin, RemotePC, Splashtop və s.