başqa şəbəkə arxitekturalarının analoji qurğuları ilə müqayisədə önəmli dərəcədə ucuzdur. Etheret-də praktik olaraq istənilən növ kabeldən istifadə etmək olar, fiber-optik kabellərin tətbiqi isə şəbəkənin bir-birindən uzaqda yerləşmiş hissələrini birləşdirməyə imkan verir. Nəhayət, Ethemet-in müxtəlif variantlarının uyğunluq dərəcəsi çox yüksəkdir ki, bu da şəbəkənin gücünü təkcə mövcud kabel infrastrukturundan istifadə etməklə artırmaq deyil, həm də şəbəkəyə daha sürətli seqmentlər qoşmaqla onu genişləndirməyə imkan verir. Ona görə də bu gün Ethernet arxitekturası lokal şəbəkələrdə üstünlük etməklə yanaşı, regional və qlobal şəbəkələrdə də başqa texnologiyaları sıxışdırır.
Ethernet şəbəkələrinin başlıca çatışmazlığı onlarda mühitə erişim metodu olaraq CSMA/CD (Carrier Sense Multiple Access with Collision Detection - toqquşmaların aşkarlanması ilə daşıyıcını dinləyən çoxlu erişim) protokolundan istifadə edilməsi ilə bağlıdır. Şəbəkədə iki və daha artıq bənd (stansiya) eyni anda veriliş aparmağa cəhd etdikdə bu protokol E tətbiq olunur. CSMA/CD protokolunun köməyi ilə şəbəkənin hər bir bəndi xəttin durumunu izləyir və 3 yalnız xətt boş olduqda verilişə başlayır. İki bənd 60 eyni anda xətti tutmağa cəhd etdikdə yaranan toqquşmanı aradan qaldırmaq üçün hər iki bənd verilişi dayandırır. Yeni toqquşmalardan qaçmaq üçün onların hər ikisi təsadüfi (fərqli) zaman intervalı müddətində gözləyir, sonra isə yenidən verilişə cəhd edir. Şəbəkədəki kompüterlərin sayı artdıqca toqquşmaların sayı da artır ki, bu da şəbəkənin buraxılış imkanını aşağı salır və kadrların çatdırılma müddətini uzadır.
Bu maraqlıdır
1990-cı illərin şəbəkə
interfeys kartında
(network interface card,
NIC) iki bağlayıcı - həm
"incə" Ethernet (koaksial),
həm də "qalın" Ethernet
(sarınmış cütlük) kabelini
qoşmaq üçün bağlayıcılar
vardı.
ARAŞDIRAQ -
öyrənək
İnternetdən 10Base-2, 10Base-5, 10Base-T, 10Base-FL, Fast Ethernet, Gigabit Ethernet və 10 Gigabit Ethernet standartları haqqında məlumat toplayın. Onların uyğun parametrlərinin qiymətlərini müqayisə etmək üçün cədvəl hazırlayın. Daha hansı yeni standartlar var və onlar 10 Gigabit Ethernet ilə müqayisədə hansı üstünlüklərə malikdir?
Özünüzü yoxlayın
1. "Şəbəkə arxitekturası" nədir?
2. Ethernet arxitekturasının hansı üstünlükləri var?
3. Ethernet arxitekturasının əsas çatışmazlığı nə ilə bağlıdır?
4. Fast Ethernet standartında verilənlərin ötürülmə sürəti nə qədərdir?
5. CSMA/CD protokolu hansı funksiyanı yerinə yetirir?

# Şəbəkə texnologiyaları