2 Proqram təminatı (software) aparat vasitələrini işləməyə məcbur edən komandalar toplusudur. Yerinə yetirdikləri işlərin növünə görə proqram təminatını bir neçə sinfə ayırmaq olar: kompüteri idarə edən sistem proqram təminatı (system software), tətbiqi məsələlərin kompüter vasitəsilə həlli üçün nəzərdə tutulmuş tətbiqi proqramlar (application Software) və bu iki növ proqramların özlərinin yazıldığı proqramlaşdırma dilləri (programming languages).
3 İnformasiya sisteminin üçüncü elementi verilənlərdir (data). Burada verilənlərə faktlar toplusu kimi baxmaq olar; məsələn: yaşadığınız ünvan, telefon nömrəniz, oxuduğunuz məktəb - bunların hamısı verilənlərdir. Verilənlər öz-özlüyündə o qədər də faydalı deyil, ancaq bir yerə yığılmış, indekslənmiş və verilənlər bazası (database) şəklində təşkil olunmuş verilənlər çox güclü alət ola bilər. Ona görə də informasiya sistemlərində verilənlər, adətən, verilənlər bazası şəklində saxlanılır. Bu bazalara müxtəlif növ verilənlər toplanılır və çeşidli məsələlərin həllində, qərarların qəbul edilməsində onlardan istifadə olunur.
Diqqət!
Bəzən informasiya sistemlərinin informasiya texnologiyaları kateqoriyasına dördüncü komponentin - rabitə və ya kommunikasiya vasitələrinin (communication) də əlavə edilməsinin vacibliyi qeyd olunur. Ancaq məsələ ondadır ki, informasiya sistemləri kommunikasiya imkanları olmadan da aynca bir fərdi kompüterdə mövcud ola bilər. Digərtərəfdən şəbəkələrin özləri də texniki baxımdan aparat və proqram təminatından ibarətdir.
4İnformasiya sistemlərini onların istifadəçiləri (users) - insanlar olmadan təsəvvür etmək olmaz. İnformasiya sisteminin istifadəçilərini bir neçə qrupa ayırmaq olar:
1) təsadüfi istifadəçi - belə istifadəçinin İS ilə qarşılıqlı əlaqəsi onun xidməti vəzifəsi ilə bağlı olmur;
2)
son istifadəçi (end user) - informasiya sistemi məhz bu şəxs(lər) üçün nəzərdə tutulub. Sistemin işlənib-hazırlanması ilə məşğul olan şəxslərdən fərqli olaraq, son istifadəçi (məsələn: mühasib, iqtisadçı, bölmə rəhbəri) yalnız ondan istifadə edir;
3)
İS heyəti - bu heyətə aşağıdakı mütəxəssislər daxildir:
- verilənlər bazasının inzibatçısı (database administrator, DBA) son istifadəçilərin tələbatını anlayan bu mütəxəssis onlarla sıx təmasda işləyir və verilənlər bazasının müəyyənləşdirilməsi, yüklənməsi, qorunması və səmərəli işləməsinə cavabdehdir. O, informasiyanın toplanması prosesini uzlaşdırmalı, verilənlər bazasını layihələndirməli və istismar etməli, istifadəçilərin cari və perspektiv tələbatlarını nəzərə almalıdır.
- sistem analitiki (systems analyst) son istifadəçilərin tələbatına əsaslanaraq informasiya sisteminin riyazi modelini quran mütəxəssisdir. O, tətbiqi proqramçılar üçün məsələlər hazırlayır.
- sistem proqramçısı (systems programmer) sistem və ya şəbəkə proqramlarını işləyib-hazırlayan, yaxud onlara xidmət edən mütəxəssisdir.