3.
Cədvəlin strukturunu yaratmaq üçün View düyməsini çıqqıldadın və konstruktor rejimini (Design View) seçin. Save as dialoq pəncərəsi açılacaq.
4.
Table Name sahəsinə Filmlər adını yazın və OK düyməsini çıqqıldadın. "Filmlər" cədvəli konstruktor rejimində açılacaq.
5.
"Filmlər" cədvəlinin yuxarıda verilmiş strukturuna uyğun olaraq sahələrin adlarını və verilənlərin tiplərini bir-bir daxil edin. Text tipli sahələrin ölçülərini dəyişərək onlara müvafiq qiymətlər verin. Bütün sahələri daxil etdikdən sonra baş pəncərənin yuxarısındakı Save düyməsini çıqqıldatmaqla dəyişiklikləri yadda saxlayın.
6.
Eyni qayda ilə "Rejissorlar" və "Aktyorlar" cədvəllərini yaradın.
7.
Cədvəllər arasında əlaqələr yaratmaq üçün Database Tools Relationships menyu komandasını seçin. Relationships səhifəsi, eyni zamanda Show Table dialoq pəncərəsi açılacaq. "Filmlər", "Rejissorlar" və "Aktyorlar" cədvəllərini ardıcıl seçərək pəncərəyə daxil edin.
8.
Filmlər" cədvəlinin RejissorKodu sahəsini "Rejissorlar" cədvəlinin uyğun sahəsi ilə əlaqələndirin. Eyni qayda ilə "Filmlər" cədvəlinin AktyorKodu1, AktyorKodu2, AktyorKodu3 sahələrini "Aktyorlar" cədvəlinin AktyorKodu sahəsi ilə əlaqələndirin. Hər şeyi düzgün etdinizsə, aşağıdakı mənzərə alınacaq.
İndi bazanın doldurulmasına başlamaq olar. Hər bir cədvələ aşağıdakı nümunələrə uyğun olaraq bir neçə yazı əlavə edin.
"Filmlər" cədvəli

Filmin Kodu | Filmin Adı | İstehsal ili | Rejissor Kodu | Ssenarist | Aktyor Kodu1 | Aktyor Kodu2 | Aktyor Kodu3
1 | Dədə Qorqud | 1975 | 1 | Anar Rzayev | 1 | 2 | 3
2 | Nəsimi | 1973 | 2 | İsa Hüseynov | 3 | 4 | 5

# Verilənlər bazası