Bu mərhələlərin hər birinin mahiyyətini "Opera və balet teatrı layihəsi" üzərində gözdən keçirək:
1. Aydındır ki, saytın əsas məqsədi tamaşaçıları teatrın repertuarı ilə tanış etmək, oynanılan əsərləri təbliğ etmək və insanları teatrın tamaşalarına cəlb etməkdir.
2. Layihənin işlənib-hazırlanmasına saytın informasiya modelinin qurulmasından başlanılır. Başlanğıc üçün saytın 7 veb-səhifədən ibarət olacağını müəyyənləşdirək. Əyanilik üçün saytın strukturunu ağac informasiya modeli şəklində təqdim edək:
Sxemin ən yuxarı səviyyəsində, yəni ağacın kökündə saytın başlanğıc səhifəsi göstərilib. Orada teatr haqqında ümumi informasiya (onun tam adı, fotoşəkli, ünvanı) və hiperistinadlar yerləşdirilir.

Teatrın tam ad
Teatrın fotoşəki
Teatrın ünvanı
Repertuar | Afişa | Bəstəkarlar | Aktyorlar

Sxemin ikinci səviyyəsindəki veb-səhifələr siyahı şəklində verilir; məsələn, "Afişa" səhifəsində mövsüm ərzində göstəriləcək tamaşaların siyahısı (tarixlər göstərilməklə) verilir. Bu səhifələrin hamısının strukturu təxminən eynidir, yalnız bir-birindən məzmuna görə fərqlənir.
3. İndi saytın dizaynını müəyyənləşdirək. Veb-səhifələrin tərtibatı üçün əsas struktur elementlər mətn blokları (əsas mətn, başlıqlar, siyahılar, hiperistinadlar) və qrafik obyektlərdir. Qrafik obyektlərə görüntülər (rəsmlər, fotoqrafıyalar, animasiyalar), "divar kağızları" (fon rəsmləri), qrafik istinadlar, ayırıcı cizgilər aiddir. Elementləri səhifələrin verilmiş yerlərində yerləşdirmək üçün cədvəllərdən istifadə edəcəyik.
Açar
sözlər
• Mətnin üslubu
• Qrafik elementlərin üslubu
• Mövzu
• Saytın nəşri
Veb-səhifənin elementlərinin uyğunluğu onun tərtibatının üslubunu müəyyən edir. Mətnin üslubu formatlama parametrləri vasitəsilə verilir. Formatlama parametrləri dedikdə şrift, onun ölçüsü və şəkli, sətirbaşı boşluqlar, düzləndirmələr, simvollararası və sətirlərarası boşluqlar, habelə başqa parametrlər nəzərdə tutulur.