1.8

### İNFORMASİYA CƏMİYYƏTİ

Bəşəriyyət aqrar və sənaye mərhələrindən sonra öz inkişafının yeni bir mərhələsinə - ən qiymətli resursun informasiya hesab edildiyi informasiya cəmiyyətinə daxil olur. Bu gün informasiya cəmiyyətinin elementlərini həyatın hər sahəsində görmək mümkündür. Artıq, demək olar ki, hər kəsin cibində "ağıllı telefon", hər kəsin evində kompüter və bütün şirkətlərdə informasiya texnologiyalarını idarə edən bir şöbə vardır.
• "İnformasiya cəmiyyəti" anlayışı
nəyi ifadə edir?
• "Elektron hökumət" nədir və onun
daxilində münasibətlərin hansı modelləri var?
FƏALİYYƏT
Ümumtəhsil məktəblərinin 10-cu sinfi üçün "İnformatika" dərsliyindəki "İnformasiya cəmiyyəti" bölümündə verilmiş informasiya cəmiyyətinin xarakterik əlamətlərini yada salın. (Dərsliyin elektron versiyasını "Tədris resurslarının idarəolunmasmm məlumat sistemi"ndən - trims.edu.az saytından əldə edə bilərsiniz.) .
İnformasiya cəmiyyətinin əlamətləri

İnformasiyanın emalı və saxlanması prosesinə xüsusi texniki qurğular cəlb edilir. | Cəmiyyətin hərəkətverici qüvvəsi informasiya məhsulunun istehsalıdır. | Dəyərlər dəyişərək yeni həyat tərzi formalaşır, asudə vaxtda məşğuliyyətlər dəyişir. | Evlərdə cürbəcür elektron cihazlar və kompüterləşdirilmiş qurğular var. | Kompüter texnikası, kompüter şəbəkələri, informasiya texnologiyaları inkişaf edir. | Təhsil sahəsində fasiləsiz təhsil sistemi yaranır.

-Bu göstərilənlərə daha hansı əlamətləri əlavə edərdiniz?
- Yaşadığımız cəmiyyət "informasiya cəmiyyəti" adlandırıla bilərmi?
İnformasiya cəmiyyətinin formalaşması informasiya-kommunikasiya texnologiyalarının vətəndaşların gündəlik həyatına tətbiqi sürəti, eləcə də əhalinin və ayrı-ayrı qurumların İnternet şəbəkəsi üzərindən göstərilən müxtəlif elektron xidmətlərdən istifadəyə hazırlıq səviyyəsi ilə bağlıdır.
TARİX
Birləşmiş Millətlər Təşkilatı Baş Assambleyasının 27 mart 2006-cı il tarixində qəbul etdiyi qətnaməyə görə, 17 may Ümumdünya İnformasiya Cəmiyyəti günü (World Information Society Day) kimi elan olunub. Bu əlamətdar gün ölkəmizdə də qeyd edilir.