6.3

### Excel cədvəllərİnİn veb-səhİfə kİmİ saxlanmasi

• HTML simgəsindəki "böyükdür" və "kiçikdir" simvolları nəyi bildirir?
• HTML dilində cədvəl yaratmaq imkanı olsa da, sizcə, nə üçün Excel fayllarının veb-səhifələrə ixracına ehtiyac yaranır?
FƏALİYYƏT
Microsoft Excel 2007 proqramında aşağıdakı cədvəli hazırlayın.
- Bu cədvəli qrafik formada təqdim etmək üçün hansı diaqram növünü seçərdiniz?
- Sizcə, tamaşaçıların sayının belə dəyişməsi nə ilə bağlıdır?
Tutaq ki, hazırladığınız elektron cədvəl faylını saytda yerləşdirməlisiniz. Əgər həmin faylı olduğu kimi (Excel formatında) yerləşdirsəniz, onu açmaq istəyən istifadəçinin kompüterində Microsoft Excel proqramı quraşdırılmış olmalıdır. Bu problemdən qaçmaq, yəni həmin faylın brauzerdə açılması üçün onu HTML formatına çevirmək lazımdır. Microsoft Word proqramında olduğu kimi, Excel proqramında da hazırlanmış sənədi veb-səhifə şəklində saxlamaq imkanı nəzərdə tutulub.
Microsoft Excel elektron cədvəl sənədlərini İnternetdə yerləşdirmək üçün geniş imkanlara malikdir. Elektron sənədlərin saxlanması və ya veb-də yerləşdirilməsi zamanı istər iş kitabını bütövlükdə, istərsə də onun bir hissəsini HTML formatına çevirmək olar.

# Veb-layihə