2.5

### ÜÇÖLÇÜLÜ QRAFİK MODELLƏR

• OpenOffice.org Draw və SketchUp proqramlarının hansı ortaq cəhəti var?
• Kompüterdə hazırlanmış üçölçülü modellərə harada rast gəlmişsiniz
FƏALİYYƏT
Münasib bildiyiniz qrafik redaktor proqramını açın və əvvəlki dərsdə verilmiş detalın üçölçülü modelini hazırlayın.
- Hansı qrafik redaktordan istifadə etdiniz?
- Həmin qrafik redaktorda obyektin ölçülərini dəqiq göstərmək mümkündürmü?
Kompüter qrafikasında ən maraqlı və eyni zamanda mürəkkəb görüntü növlərindən biri üçölçülü görüntü və ya üçölçülü qrafikadır. Kompüter qrafikasının üçölçülü fəzada həcmli obyektlərin modelləşdirilməsi yolu ilə görüntülərin və ya videoların yaradılması ilə məşğul olan bölməsi üçölçülü qrafika (3D-qrafika) adlanır. Obyektin üçölçülü modelinin yaradılması prosesinə isə 3D-modelləşdirmə deyilir. 3D-modelləşdirmənin başlıca məqsədi arzuedilən obyektin əyani (vizual) həcmli obrazının işlənib-hazırlanmasıdır. Bu zaman model gerçək aləmdəki obyektlərə uyğun ola və ya tamamilə mücərrəd ola bilər.
Açar
sözlər
• Üçölçülü qrafika (3D-qrafika)
• 3D-modelləşdirmə
• Vektor qrafikası
• Gerçəkləmə (renderinq)
• Şüa izləmə
• 3D-printer
Qeyd etmək lazımdır kı, üçölçülü qrafikanın vektor qrafikası ilə bir çox oxşar cəhətləri var. Burada da istər üçölçülü səhnənin bütün elementlərini, istərsə də hər bir obyekti ayrıayrılıqda dəyişmək olur. Üçölçülü qrafikadan interyer dizaynında, memarlıq obyektlərinin, reklamların,