B

### KOMPÜTERİN NƏSİLLƏRİ

Elektron hesablama maşınlarının meydana gəlməsi iki mühüm hadisə nəticəsində mümkün oldu:
1. Məlum oldu kı, informasiyanı da ədədlər və sözlər kimi, ikilik formada göstərmək olar. Hər bir ədəd və söz 1 və 0-lardan ibarət ardıcıllıq şəklində təsvir olunur.
2. Ədəd və sözləri ikilik formada yadda saxlamağa imkan verən elektron qurğular ixtira olundu.
Kompüterlərin sonrakı inkişafını, ilk növbədə, elektronikanın tərəqqisi müəyyənləşdirdi. Bu inkişafın nəticəsi olaraq "kompüterlərin nəsilləri" termini meydana çıxdı. Hər yeni nəsil özündən əvvəlkindən element bazasının dəyişməsi və həll olunan məsələlər sinfinin önəmli dərəcədə genişlənməsi ilə fərqlənir. Praktikada kompüterlərin müxtəlif element bazalarına (radiolampalar, tranzistorlar, inteqral sxemlər) malik yalnız ilk üç nəslini ayırmaq mümkündür. Element bazasının sonrakı inkişafı yalnız sxem elementlərinin kiçilməsi və inteqrasiya dərəcəsinin artması ilə əlamətdardır.
Kompüterlərin birinci nəsli. Birinci nəsil kompüterlərə elektron hesablama maşınları (EHM) deyirdilər. Bu nəslin ilk nümayəndəsi ENIAC (Electronic Numerical Integrator And Computer - elektron ədədi inteqrator və hesablayıcı) idi. 1946-cı ildə ABŞ-da yaradılmış ENIAC-ın sxemləri elektron lampalar əsasında yaradılmışdı. ABŞ ordusunun sifarişi ilə Ballistik Tədqiqatlar Laboratoriyasında atəş cədvəllərini hesablamaq üçün yaradılmış ENIAC ən müxtəlif məsələləri həll edə bilmək üçün yenidən proqramlaşdırılabilən ilk geniş miqyaslı, elektron, rəqəmli kompüter idi. Kompüterin arxitekturası 1943-cü ildə Pensilvaniya Universitetinin alimləri Con Presper Ekert və Con Uilyam Moçli tərəfindən işlənib-hazırlanmışdı.
ENIAC