Görüntünün renderinq olunmasının iki əsas üsulundan biri şüa izləmə (ray tracing) adlanır. Şüa izləmə görüntünün hər bir obyektinin parlaqlığının, şəffaflıq səviyyəsinin və əksetdirmə imkanının hesablanması üçün istifadə olunan alqoritmdir. Bu atributlar müəyyən işıq mənbəyindən hər bir elementə və sonra müşahidəçinin gözünədək olan yolda ayrı-ayrı əks olunmuş işıq şüalarındakı dəyişikliklərin izlənməsi yolu ilə hesablanır. Bundan sonra ekranda görüntünü əmələ gətirən piksellərin rəngini və intensivliyini ölçmək üçün obyektin atributlarından istifadə olunur. Şüa izləmə hər bir pikselin atributlarını müşahidəçiyə, görüntünün elementlərinə və işıq mənbəyinə nəzərən hesablamağa imkan verir.
Eyni səhnəyə tətbiq
olunmuş müxtəlif
renderinq texnikalar
TARİX
1951-ci ildə Massaçusets Texnologiya İnstitutunun mühəndisi Cey Forrester (Jay Wright Forrester) “Whirlwind I” (“Qasırğa-1”) adlı yeni kompüteri nümayiş etdirdi. Bu kompüterin çıxış qurğusu görüntünü elektronşüa borusunun ekranında yaradırdı.