"Rejissorlar" cədvəli

RejissorKodu | Soyadı | Adı | AtasınınAdı | DoğumTarixi | ÖlümTarixi
1 | Tağızadə | Tofiq | Mehdiqulu | 07.02.1919 | 27.08.1998
2 | Seyidbəyli | Həsən | Mehdi | 22.12.1920 | 25.06.1980

"Aktyorlar" cədvəli

AktyorKodu | Soyadı | Adı | AtasınınAdı | DoğumTarixi | ÖlümTarixi
1 | Məmmədov | Həsən | Ağaməmməd | 22.11.1938 | 26.08.2003
2 | Qadoyev | Həşim |  | 10.05.1937 |
3 | Balayev | Rasim | Əhməd | 08.08.1948 |
4 | Osmanlı | İsmayıl | Osman | 11.04.1902 | 22.06.1978

Siz indiyədək verilənlərin mətn (Text), ədəd (Number), tarix (Date/Time), sayğac (AutoNumber) kimi tipləri ilə işləmişsiniz. Ancaq bəzən cədvəlin yazılarına görüntü, səs, video və ya başqa növ fayllar yerləşdirmək lazım olur. Bu halda köməyə Attachment (Qoşma) verilənlər tipi gəlir. Bu tipdən istifadə etmək üçün öncə cədvəlin strukturuna qoşma tipli sahə əlavə etmək lazımdır. Cədvələ yeni sahə artırmağı istər cədvəl, istərsə də konstruktor rejimində etmək mümkündür.
Növbəti "Addım-addım" bölümünü icra etməzdən öncə cədvəllərə əlavə etdiyiniz hər yazıya uyğun bir şəkil tapın. Həmin faylları verilənlər bazasını saxladığınız qovluğa köçürün.
ADDIM-
ADDIM 2
Cədvəlin strukturuna qoşma sahəsinin əlavə edilməsi
1.
Verilənlər bazasının baş pəncərəsində "Filmlər" cədvəlini seçin, sonra isə alətlər zolağındakı View düyməsini və açılan siyahıdan Design View bəndini çıqqıldadın. "Filmlər" cədvəli konstruktor rejimində açılacaq
2.
Cədvəlin sonuncu sahəsindən sonrakı boş sahəni çıqqıldadın. Bu sahə aktiv olacaq.
3.
Field Name sütununda yeni sahənin adını (Foto) daxil edin və onun tipini Attachment göstərin.
4.
Baş pəncərənin yuxarısındakı Save düyməsini çıqqıldatmaqla dəyişiklikləri yadda saxlayın və cədvəli qapadın.
5.
Eyni qayda ilə "Rejissorlar" və "Aktyorlar" cədvəllərinin strukturuna da Foto sahəsi əlavə edin.
Cədvələ qoşma sahəsi əlavə edildikdən sonra faylları bu cədvəlin yazılarına yerləşdirmək olar. Bu məqsədlə verilənləri daxil etmək üçün xüsusi forma yaratmağa da gərək yoxdur. Bundan başqa, qoşmalara baxmaq üçün formadan istifadə etməmək də olar. Ancaq unutmayın ki, qoşmaya birbaşa cədvəldən baxan zaman həmin faylın yaradıldığı, yaxud bu tip fayllan dəstəkləyən proqramlardan