5.4

### İSTİFADƏÇİ HESABLARI VƏ AİLƏ TƏHLÜKƏSİZLİYİ

Windows çoxistifadəçili əməliyyat sistemi olduğundan, təbii ki, istifadəçiləri bir-birindən ayırmaq üçün onların hər birinin sistemdə ayrıca qeydiyyat yazısı - istifadəçi hesabı (user account) olmalıdır əməliyyat sisteminin interfeysi həmin istifadəçiyə məxsus görünüş alır.
Hər bir istifadəçiyə uyğun Windows-un iş masası, baş menyusu açılır və yalnız onun üçün quraşdırılmış proqramlar, yaradılmış fayllar əlçatan olur. Qeydiyyatdan keçmiş istifadəçi başqa istifadəçilərin yaratdıqları fayllara baxa bilmir.
FƏALİYYƏT
Reset düyməsini basmaqla kompüterinizi yenidən yükləyin, yaxud onu söndürüb-yandırın. Ekranda açılan və sizin "işə qarışmağınızı" istəyən ilk forma istifadəçinin tanıdılması forması olacaq.
- Neçə istifadəçi hesabı var və əgər bir neçə hesab varsa, sizcə, onlar arasında fərq nədədir?
Windows əməliyyat sistemi üç növ istifadəçi hesabı yaratmağa imkan verir: inzibatçı və ya administrator ( Administrator ), adi istifadəçi (Standard ) və qonaq (Guest ). Kompüter işə salındıqdan sonra sizin müdaxilənizin tələb olunduğu forma -istifadəçinin tanıdılması forması açılır. Bu formada sistemin bütün istifadəçilərinin hesabları əks olunur.

# Kompüter