ADDIM-
ADDIM 1
Word proqramında veb-səhifənin yaradılması
1. Microsoft Word 2007 proqramını başladın.
2. Belə bir sənəd hazırlayın.
“Koroğlu” operası
Bəstəkar: Üzeyir Hacıbəyli
Libretto:
Həbib İsmayılov,
Məmməd Səid
Ordubadi
İlk tamaşa: 30 aprel 1937-ci il
Ü.Hacıbəylinin "Koroğlu" operası Azərbaycan opera sənətinin ən dəyərli nümunəsi və bəstəkarın yaradıcılığının zirvəsidir. Operanın ilk tamaşası 1937-ci il aprelin 30-da İsmayıl Hidayətzadənin quruluşunda Bakıda baş tutmuşdur. Tamaşaya bəstəkarın özü dirijorluq etmişdir. Koroğlu rolunda isə böyük Azərbaycan müğənnisi Bülbül çıxış etmişdir.
"Koroğlu" 1938 və 1959-cu illərdə SSRİ-nin paytaxtı Moskvada keçirilmiş Azərbaycan mədəniyyəti ongünlüklərində böyük uğurla nümayiş etdirilmişdir. Milli opera sənətimizin incisi sayılan "Koroğlu" operası ötən illər ərzində bir neçə dəfə müxtəlif quruluşda səhnəyə qoyulmuş və tamaşaçılar tərəfindən hər zaman çox sevilmişdir. Opera hazırda da teatrın repertuarında layiqli yer tutur. Azərbaycan Opera və Balet Teatrı bir çox illərdir ki, yeni mövsümünü "Koroğlu" operasının tamaşası ilə başlayır.
Sənədin brauzer pəncərəsində necə görünəcəyinə baxmaq üçün Web Layout düyməsini çıqqıldadın.
3.
Proqramın baş pəncərəsinin sol yuxarı küncündəki Office düyməsini, sonra açılan menyudan Save As bəndini, sonra isə Other Formats bəndini çıqqıldadın. Uyğun dialoq pəncərəsi açılacaq.
4.
Sənədi veb-səhifə kimi saxlamaq üçün Save as type siyahısını açın və Web Page (*.htm, *.html) variantını seçin. Sənədə uyğun ad (məsələn: Koroğlu) verin, onu saxlamaq istədiyiniz qovluğu seçin və Save düyməsini çıqqıldadın.
5.
2-5 addımlarını təkrar etməklə daha bir neçə opera və ya balet tamaşasına aid veb-səhifələr yaradın.
6.
Eyni qayda ilə həmin əsərlərin bəstəkarları (məsələn: Üzeyir Hacıbəyli) haqqında aynca veb-səhifələr hazırlayın.
7.
Eyni qayda ilə teatnn repertuarında olan operaların və baletlərin siyahısından ibarət "Repertuar" adlı veb-səhifə hazırlayın.

# Veb-layihə